tomron87/hebrew-wikipedia-sentences-corpus huggingface dataset:
עם דאנקן בעונתו השנייה, רובינסון הבריא, ותוספות חשובות של שחקנים ותיקים כמו מריו אלי וג'רום קרסי הספרס התכוננו לעונת 1998/1999, אך בטרם החלו מחנות האימונים לעונה, בעלי הקבוצות, באמצעותו של הקומישינר דייוויד סטרן, הודיעו על השבתת הליגה במטרה להביא להסכם עבודה חדש בין ארגון השחקנים ובעלי הקבוצות.
הליגה הושבתה לשלושה חודשים עד שבסופו של דבר נחתם הסכם בינואר 1999. עקב השביתה הליגה הסדירה התקצרה ובמקום 82 משחקים התקיימו 50 משחקים בלבד בתדירות גבוהה.
הספרס שנהנו מהמשכיות בהרכב הסגל התאמנו ביוזמת השחקנים גם במהלך השביתה, וכך הגיעו לפתיחת הליגה במצב עדיף ביחס לקבוצות אחרות בליגה.
בסופו של דבר סיימה הקבוצה את הליגה הסדירה במאזן של 13–37. במשחקי הפלייאוף הפגינו הספרס דומיננטיות מרשימה והגיעו לגמר ה-NBA עם הפסד בודד מול 11 ניצחונות.
בסדרת הגמר התמודדה הקבוצה מול הניו יורק ניקס המפתיעה, שהגיעה למעמד מהמקום השמיני במזרח (היחידה בהיסטוריה שעשתה זאת), וללא כוכבה הפצוע פטריק יואינג שנפצע במהלך העונה הסדירה.
גם בסדרה זאת שלטו הספרס וניצחה 1–4 בסדרה כולל ניצחון במשחק החמישי והמכריע במגרשה הביתי של הניקס, המדיסון סקוור גארדן.
טים דאנקן נבחר לMVP של סדרת הגמר ב-NBA.
הספרס קבעו בסדרה זו את שיא האוהדים למשחק בסדרת גמר עם 39,554 צופים במשחק השני בסדרה.
כמו כן, הספרס הם הקבוצה הראשונה מליגת ה-ABA שהגיעו לסדרת הגמר, והיחידה מליגת ה-ABA שזכתה בתואר האליפות של ה-NBA.
הספרס המשיכו את הצלחותיהם ונמנו בין קבוצות הצמרת של הליגה בעונת 1999/200 ונאבקו על המקום הראשון של הבית הדרום מערבי ב-NBA.
לקראת משחקי הפלייאוף תקוות האליפות של הקבוצה קיבלה חיזוק עם חזרתו למדי הקבוצה של שון אליוט, שעבר ניתוח להשתלת כליה במהלך הפגרה שקדמה לפתיחת העונה, אך עם סיום העונה הסדירה נפצע כוכב הקבוצה טים דאנקן בברך.
הקבוצה סיימה עם מאזן של 29–53 שהספיק למקום הרביעי במערב, אך בלעדי דאנקן הובסה הקבוצה בסיבוב הראשון של הפלייאוף 1–3 מול הפיניקס סאנס.
בשתי העונות הבאות, עונת 2000/2001 ועונת 2001/2002 השיגה הקבוצה מאזן זהה של 24–58, אך הפסידה לאלופה הנכנסת הלוס אנג'לס לייקרס במשחקי הפלייאוף במעמד גמר המערב וחצי הגמר בהתאמה.
עם תחילתה של עונת 2002/2003 ידעה הקבוצה כי העונה תהיה יוצאת דופן משתי בחינות: הראשונה היא הודעתו של הסנטר הוותיק דייוויד רובינסון כי זוהי עונתו האחרונה לפני פרישה, והשנייה היא בשל העובדה שהקבוצה החלה לראשונה לשחק באולמה החדש, ה-AT&T סנטר.
סגל הקבוצה היה שונה משמעותית מהסגל שזכה באליפות שנים מספר קודם לכן.
שחקן העונה השנייה, הרכז הצרפתי טוני פארקר, שנבחר בסוף הסיבוב הראשון של דראפט ה-NBA לשנת 2001 קיבל את תפקיד הרכז הפותח.
לקבוצה הצטרפו מספר קלעי שלשות מנוסים כמו סטיב סמית', סטיב קר ודני פרי.
בנוסף הצטרף לקבוצה הכדורסלן הארגנטינאי מאנו ג'ינובילי, בחירה מספר 57 בדראפט של 1999 ששיחק בהצלחה באירופה בקבוצת קינדר בולוניה עד אז.
הקבוצה פתחה את העונה בצורה בינונית עם מאזן של 13–19 והייתה 7 ניצחונות פחות ממובילת הבית הדרום מערבי ב-NBA.
המשך העונה היה מוצלח בהרבה: הספרס השיגה מאזן של 1–8 בסיבוב משחקי החוץ המסורתי בתקופת הרודיאו השנתי, והחלו לצמצם את הפער במאבק על ראשות הבית המערבי.
בסופו של דבר, עם סיום העונה הסדירה, השיגה הקבוצה הישג זהה לזה של דאלאס מאבריקס מבחינת מספר הניצחונות, שתיהן עם המאזן הגבוה בבית המערבי, אך הודות לשובר שוויון פנימי זכו במקום הראשון הכללי.
הקבוצה זכתה בראשות הבית הדרום מערבי ב-NBA בפעם השלישית ברציפות וכוכבה טים דאנקן זכה בפעם השנייה ברציפות בתואר ה-MVP של העונה הסדירה ב-NBA.
בפלייאוף הקבוצה פסחה מעל הפיניקס סאנס, הלוס אנג'לס לייקרס והדאלאס מאבריקס בדרך לסדרת גמר מול הניו ג'רזי נטס וכוכבה ג'ייסון קיד.
הסדרה היוותה ציון דרך בכך, שבפעם הראשונה נפגשו במעמד זה שתי קבוצות עבר של ליגת ה-ABA.
הספרס ניצחו בסדרה בתוצאה 2–4 וזכו בתואר אליפות שני בתולדות המועדון, כאשר דאנקן זוכה גם בתואר ה-MVP של סדרת הגמר ב-NBA.
עם סיום העונה דייוויד רובינסון פרש לאחר שנים רבות של משחק במדי הקבוצה.
"הטריו" טוני פארקר מאנו ג'ינובילי טים דאנקן
לאחר פרישתו של רובינסון נוצר חור משמעותי בהגנת אזור הצבע של הקבוצה.
בנוסף, עזבו את הקבוצה מספר שחקנים כמו סטיבן ג'קסון, סטיב קר והרכז המחליף "ספידי" קלקסטון.
במהלך פגרת הקיץ החתימה הקבוצה מספר שחקנים על מנת למלא את החסר בסגל השחקנים.
הסנטר הסלובני ראשו נסטרוביץ' ממינסוטה הוחתם כמחליפו של דייוויד רובינסון והסמול פורוורד הטורקי הידו טורקוגלו הצטרף במטרה למלא את חסרונו של ג'קסון, אך ההחתמה המשמעותית של הקיץ הייתה הבאתו של הפאוור פורוורד הוותיק רוברט הורי בעל 5 טבעות אליפות שהתפרסם ביכולתו הטובה ברגעי של המשחק.
הספרס, שצירפו 9 שחקנים חדשים לקבוצתם, סבלו בפתיחת עונת 2003/2004 מיכולת חלשה עקב חסרונו של רובינסון, כאשר השחקנים החדשים התקשו להשתלב במערך המשחק של הקבוצה.
הקבוצה ניצחה רק 10 משחקים מתוך 20 הראשונים של העונה, אולם המשכה של העונה היה מוצלח בהרבה: הקבוצה ניצחה 13 משחקים ברציפות וטיפסה במהירות במעלה טבלת הליגה.
לקראת סיום העונה הקבוצה נאבקה על ראשות הקונפרס המערבי, אך סיימה עם מאזן 25–57, ניצחון אחד פחות מהמובילה.
בסיבוב הראשון בפלייאוף המשיכו הספרס להציג יכולת טובה וגברו ב על הממפיס גריזליס.
בסיבוב השני התמודדה הקבוצה מול יריבתם הוותיקה הלוס אנג'לס לייקרס.
שני המשחקים הראשונים התקיימו בטקסס, והספרס ניצחו בהם ללא קושי, ובכך השיגו את ניצחונם ה-17 ברציפות, אולם כאשר הסדרה עברה ללוס אנג'לס הספרס ירדו ביכולתם והתקשו ליצור נקודות בהתקפה.
הלייקרס ניצחו בשני המשחקים הבאים והישוו את הסדרה.
המשחק החמישי התקיים בטקסס מול אולם מלא והוא אחד המשחקים הזכורים בהיסטוריית ה-NBA.
בשניות הסיום של המשחק קלע טים דאנקן סל דרמטי תוך כדי נפילה והעלה את קבוצתו ליתרון נקודה כאשר נותרו 0.4 שניות בלבד על שעון המשחק.
לאחר פסק זמן קיבל רכז הלייקרס דרק פישר את הכדור באוויר והצליח לשחרר זריקה שנכנסה לסל ואושרה על ידי השופטים.
הספרס טענו כי שעון המשחק לא הופעל בזמן, אך טענתם לא התקבלה.
הלייקרס השלימו בכך מהפך בסדרה ועלו ליתרון 2–3. המשחק השישי התקיים שוב בלוס אנג'לס והספרס השפופים הפסידו בו וסיימו את העונה עם טעם מר.
אחרי ההפסד שובר הלב בסיבוב השני בעונה הקודמת, הספרס התכוננו לעונה החדשה, עונת 2004/2005, במטרה להחזיר לעצמם את תואר האליפות.
הגארד הוותיק ברנט בארי הוחתם, אך לא בוצעו שינויים משמעותיים נוספים.
הספרס פתחו את העונה בצורה טובה עם מאזן 2–13 בחודש נובמבר.
גם ההמשך היה מוצלח והקבוצה סיימה את 2003 במאזן 6–25. בשלב זה של העונה ביצעה הקבוצה עם הניו יורק ניקס והביאה את הסנטר נאזי מוחמד תמורת מאליק רוז, ובנוסף החתימה את הפאוור פורוורד הוותיק גלן רובינסון.
הללו הצטרפו לשלד שכלל את הטריו דאנקן, פארקר וג'ינובילי, ואת שחקן ההגנה המצטיין ברוס בואן.
הקבוצה נאבקה מול הפיניקס סאנס על ראשות המערב, אך נאלצה להתמודד עם פציעה של דאנקן שהחמיץ את הרבע האחרון של העונה.
למרות זאת, זכתה הקבוצה פעם נוספת בראשות הקונפרס המערבי, ודאנקן חזר מפציעתו למשחקי הפלייאוף.
בסיבוב הראשון של הפלייאוף התמודדה הקבוצה מול הדנוור נאגטס, והפסידה במפתיע את המשחק הראשון, אך התאוששה וניצחה בכל ארבעת המשחקים הבאים.
דאנקן, שחזר מהפציעה, הפגין יכולת מצוינת בסדרה ואף קלע 39 נקודות במשחק הרביעי שהסתיים .
בסיבוב השני התמודדה הקבוצה מול סיאטל סופרסוניקס וניצחה באולמם הביתי בשני המשחקים הראשונים בהפרש דו ספרתי.
המשחק השלישי שהתקיים בסיאטל היה צמוד והסתיים בניצחון הסוניקס, לאחר שדאנקן החמיץ זריקה מנצחת בשניות הסיום.
הסוניקס ניצחו גם במשחק הבא בתור והישוו את הסדרה.
במשחק החמישי, בטקסס, הספרס שאיבדו מביטחונם נהנו ממשחק יוצא דופן של הארגנטינאי מאנו ג'ינובילי שקלע 39 נקודות במשחק והוביל את הקבוצה לניצחון קל.
הספרס המשיכו לניצחון בסדרה במשחק השישי שהסתיים בתוצאה 96–98. בגמר המערב פגשו הספרס את הפיניקס סאנס שבשורתם שיחק ה-MVP סטיב נאש והסנטר המצטיין אמארה סטודמאייר.
אף על פי שהסאנס נהנו מיתרון ביתיות, הספרס הפתיעו וניצחו בחוץ בשני המשחקים הראשונים בסדרה.
גם את המשחק השלישי בביתם ניצחה הקבוצה, אך החמיצו הזדמנות לסיים את הסדרה כאשר הפסידו בטקסס את המשחק הרביעי.
במשחק החמישי השתלט דאנקן על המשחק, והוביל את הקבוצה לניצחון חוץ עם 31 נקודות ו-15 ריבאונדים.
בגמר ה-NBA פגשה הקבוצה את האלופה הדטרויט פיסטונס, שהתבססה על משחק הגנה קשוח ומשחק מתואם בהתקפה.
הספרס שהחזיקו ביתרון ביתיות ניצחו בקלות בשני המשחקים הראשונים בטקסס בניצוחו של ג'ינובילי שקלע 26 ו-27 נקודות בשני המשחקים, אולם כאשר הסדרה עברה לדטרויט היו הפיסטונס הם אלו שניצחו בקלות את שני המשחקים הבאים, והצליחו להשוות את הסדרה.
בעומדם מול הפסד שלישי רצוף בדטרויט, הספרס העלו את רמת משחקם במשחק החמישי, שהסתיים רק לאחר הארכה נחשב לאחד המשחקים המותחים בהיסטוריית הליגה.
רוברט הורי הוותיק שלא קלע כלל במחצית הראשונה, קלע 21 מ-35 הנקודות האחרונות של הספרס, כולל שלשה מנצחת שהעלתה את הספרס ליתרון 95–96 שניות ספורות לסיום ההארכה.
עם הזדמנות פז לזכות באליפות במשחק השישי הפסידה הקבוצה 86–95, ובכך הגיעה סדרת הגמר למשחק שביעי לראשונה מזה 11 שנים.
המשחק השביעי, שעורר עניין רב מסביב לגלובוס, התאפיין בעצבנות רבה ותוצאת סיום הרבע השלישי הייתה שוויון 57-57. הרבע האחרון היה זמנו של טים דאנקן שהפגין במשחק זה את יכולתו הטובה ביותר בסדרה והוביל את הקבוצה לאליפות שלישית כאשר קלע 25 נקודות.
דאנקן נבחר לMVP של סדרת הגמר ב-NBA והצטרף בכך למג'יק ג'ונסון, מייקל ג'ורדן ושאקיל אוניל כשחקנים היחידים שזכו 3 פעמים בתואר זה.
בנוסף, במהלך הפלייאוף קיבע מאנו ג'ינובילי את מעמדו ככוכב עולה בליגה.
לאחר שזכו בשלוש אליפויות בשש השנים האחרונות, הספרס קיבעו את מעמדם בליגה כקבוצה שיש לעבור על מנת לזכות בתואר .
במהלך הפגרה הספרס החתימו את הסקורר המצטיין מהדאלאס מאבריקס, מייקל פינלי, ואת הרכז המחליף הוותיק ניק ואן אקסל.
שלא במפתיע, הקבוצה פתחה בצורה טובה את עונת 2005/2006 וניצחה 16 מתוך 19 המשחקים הראשונים.
הקבוצה נאבקה, כרגיל, על ראשות המערב מול דאלאס, והודות לניסיונם הצליחו לבסוף להשיג את המאזן הטוב בליגה, 19–63, תוך קביעת שיא מועדון.
הספרס הגיעו למשחקי הפלייאוף בפעם התשיעית ברציפות ופגשו בסיבוב הראשון את קבוצת סקרמנטו קינגס.
באופן מפתיע התקשו הספרס בהתמודדות זו, ניצחו בקושי את שני המשחקים הראשונים בטקסס והפסידו בשני הבאים בסקרמנטו, אך בשלב זה שיפרה הקבוצה את יכולתה וניצחה בשני המשחקים הבאים בקלות, ובכך דילגה מעל המשוכה הראשונה.
הסיבוב השני הפגיש את שתי הקבוצות היריבות מטקסס, כאשר הספרס התמודדו מול המאבריקס וכוכבה הגרמני דירק נוביצקי.
הספרס ניצחו במשחק הראשון 85–87, לאחר שדאנקן קלע 31 נקודות וגבר בדו-קרב האישי על נוביצקי, אולם דאלאס ביטלו את יתרון הביתיות של הספרס וניצחו בקלילות במשחק השני.
שני המשחקים הבאים התקיימו בדאלאס, שניצחה בשניהם ביתרון קטן ועלתה ליתרון 1–3. במשחק הרביעי, עם הגב לקיר, הספרס התעשתו והצליחו לנצח 87–98, כאשר בשניות הסיום ג'ייסון טרי, שחקן דאלאס, שהפגין יכולת טובה בסדרה, נתן מרפק לחברו לשעבר לקבוצה פינלי.
טרי הושעה מן המשחק הבא והספרס ניצלו זאת כדי להשיג ניצחון חוץ יקר בדאלאס, והצליחו להשוות את הסדרה.
המשחק השביעי והמכריע התקיים ב-AT@T בסן אנטוניו.
דאנקן הפגין בו יכולת מצוינת, קלע 41 נקודות עם 15 ריבאונדים והספרס הצליחו למחוק פיגור מוקדם של 20 נקודות ולהביא את המשחק להארכה, אולם בהארכה הייתה זו דאלאס ששלטה במשחק, אשר הסתיים בתוצאה 111–119, והמשיכה לגמר.
מאוכזבים מכישלונם לשמור על תואר האליפות הספרס התכוננו לעונת 2006/2007 בכוחות מחודשים.
הקבוצה קיימה מחנה אימונים בצרפת במטרה לגבש את הסגל ולהרחיב את החשיפה לקבוצתם בעולם.
משחק פתיחת העונה הפגיש את הקבוצה עם הפיינליסטית דאלאס מאבריקס וסיפק הזדמנות לספרס להשיג נקמה מסוימת לאחר ההדחה שוברת הלב.
לאחר ניצחון במשחק זה המשיכו הספרס לפתיחת עונה טובה של 3–11. ברצף זה הפך דאנקן להיות השחקן ה-98 בתולדות הליגה שחצה את קו 15,000 הנקודות.
בהמשך העונה הספרס קבעו שיא מועדון של 12 ניצחונות חוץ רצופים.
ב-2 בדצמבר הספרס עברו את הבוסטון סלטיקס במקום השני כקבוצה עם אחוזי הניצחון הגבוהים בהיסטוריית הליגה עם 59.5%, אולם בהמשך העונה הקבוצה נקלעה למשבר, הפסידה במשחקים רבים ונפלה למקום השלישי במערב מאחורי דאלאס ופיניקס.
בתקופה זו שמועות על טריידים ריחפו מעל הקבוצה, ולקראת תום תקופת הטריידים המאמן גרג פופוביץ' עמד בפני ההחלטה האם לבצע שינויים בקבוצה.
בסופו של דבר, החליט פופוביץ' שלא לבצע שינויים, החלטה שהתבררה כמכריעה.
הקבוצה נכנסה לכושר מצוין, ניצחה 13 משחקים ברציפות וסיימה את העונה עם 25 ניצחונות ב-31 משחקיה האחרונים, כאשר הם מחזיקים את היריבות על 87.9 נקודות בלבד.
למרות סיום העונה החזק עם מאזן 24–58, הספרס לא הצליחו להשיג את דאלאס במאבק על ראשות המערב, אולם נכנסו מעודדים ובכושר טוב למשחקי הפלייאוף.
בסיבוב הראשון של הפלייאוף התמודדה הקבוצה מול הדנוור נאגטס וניצחה ללא קשיים מיוחדים 1–4. באותו זמן, דאלאס, שסיימה את העונה עם מאזן מצוין של 15–67, הפסידה במפתיע למדורגת השמינית במערב גולדן סטייט ווריורס לאחר 6 משחקים, בפעם הראשונה בהיסטוריית הליגה שמדורגת ראשונה מפסידה בסיבוב הראשון בסדרה של 7 משחקים.
הפסדה המרעיש של דאלאס הפך את הסדרה בסיבוב השני מול פיניקס סאנס למאבק המכריע של הפלייאוף במערב, שהפגיש את שתי הקבוצות עם המאזן הטוב במערב אחרי דאלאס.
הספרס הצליחו לנצח את הסדרה 2–4. הסדרה זכורה בעיקר בעקבות המשחק הרביעי בו ביצע הפורוורד הוותיק רוברט הורי עבירה מכוערת על כוכבה של פיניקס סטיב נאש.
הורי הורחק לשני משחקים, אולם הנהלת הליגה, בצעד מעורר מחלוקת, הרחיקה בנוסף להורי גם את אמארה סטודמאייר ובוריס דיאו מפיניקס למשחק אחד, אחרי שקמו מהספסל בזמן הקטטה שהתפתחה לאחר העבירה הקשה, ועברו בכך על חוקי הליגה.
הספרס שנהנו מהרחקות אלו, ניצחו במשחק החמישי בפיניקס והמשיכו לניצחון בטקסס במשחק השישי והאחרון.
בגמר המערב התמודדו הספרס נגד יוטה ג'אז וכוכביה הצעירים דרן ויליאמס וקרלוס בוזר.
אליפות זו הייתה הראשונה בה דאנקן לא נבחר למצטיין של סדרת הגמר.
הפעם נבחר הצרפתי טוני פארקר לMVP של סדרת הגמר ב-NBA והיה האירופאי הראשון לעשות זאת.
בסך הכל השיג פארקר ממוצעים של 24.5 נקודות למשחק ב-57% אחוזי קליעה, נתון יוצא דופן עבור גארד.
את עונת 2007/2008 פתחו הספרס בצורה טובה עם מאזן 3–17, אך את העונה הסדירה סיימה הקבוצה עם מאזן 26–56 שהעניק להם את המקום השלישי במערב, בעונה יוצאת דופן בה הפרידו בין המקום הראשון והשמיני במערב 7 ניצחונות בסך הכל.
העונה עמדה בסימן טריידים גדולים שהתבצעו, ובעיקר טריידים שהביאו את קווין גארנט וריי אלן לחבור לפול פירס ולהרכיב הרכב שכונה "the big 3" בבוסטון סלטיקס.
בנוסף הפאוור פורוורד הספרדי פאו גאסול הצטרף לקובי בראיינט בלוס אנג'לס לייקרס.
אף על פי שהספרס נמנעו מלבצע עסקאות משמעותיות, הם הצליחו להחתים את הפורוורד הוותיק קורט תומאס במהלך העונה.
בסיבוב הראשון של הפלייאוף שחזרה הקבוצה את מפגשה הזכור והמעורר מחלוקת מול הפיניקס סאנס.
מעודדים מניצחון במשחק הראשון שהושג באמצעות שלשה נדירה של טים דאנקן בסוף ההארכה המשיכו הספרס לניצחון 1–4. הסיבוב השני הפגיש את הספרס עם ניו אורלינס הורנטס וכוכבם, הרכז הצעיר כריס פול.
למרות פתיחה טובה של ההורנטס שניצלו את הביתיות לעלות ליתרון 0–2 מוקדם בסדרה, הצליחו הספרס להשוות את הסדרה במשחק השישי.
המשחק השביעי התקיים בניו אורלינס והספרס ניצלו את ניסיונם והצליחו לנצח ובכך לזכות בסדרה.
ניצחון זה היה הפעם הראשונה בהיסטוריית המועדון שהקבוצה ניצחה סדרת פלייאוף במשחק שביעי שמתקיים בחוץ.
בגמר המערב פגשו הספרס את קובי בראיינט והלוס אנג'לס לייקרס, שגילו עליונות מוחלטת וניצחו בסדרה בתום חמישה משחקים בלבד.
הספרס פתחו את עונת 2008/2009 עם שלושה הפסדים רצופים, וקבעו בכך את פתיחת העונה הגרועה ביותר שלהם מאז 1973. ג'ינובילי נאבק עם פציעה בקרסול הימני לאורך העונה ושיחק 44 משחקים בלבד.
כתוצאה מכך הספרס נאלצו להסתמך על פארקר ודאנקן שיובילו את המועדון לאורך העונה.
פארקר נענה לאתגר והציג שיאי קריירה בממוצעי נקודות ואסיסטים.
הספרס סיימו עם מאזן 24–58 ותפסו שוב את המקום השלישי במערב עם סיום העונה הסדירה.
הפציעה של ג'ינובילי גרמה לו להחמיץ את כל משחקי הפלייאוף, וכפועל יוצא מכך הספרס הפסידו כבר בסיבוב הראשון לדאלאס מאבריקס 1–4. הפסד זה בסיבוב הראשון היה הראשון של המועדון מאז הצטרפותו לקבוצה של טים דאנקן.
לקראת פתיחת עונת 2009/2010 הג'נרל מנג'ר של המועדון, אר.סי.
ביופורד, החליט להצעיר במעט את סגל הקבוצה.
השחקנים המבוגרים ברוס בואן בן ה-38, קורט תומאס בן ה-34 ופבריסיו אוברטו בן ה-34 נשלחו למילווקי באקס בתמורה לסמול פורוורד ריצ'רד ג'פרסון בן ה-29. בבחירת דראפט שנחשבה כ"גניבה" בסיבוב השני בחרה סן אנטוניו בבחירה ה-37 את הסנטר המצטיין דואן בלייר, שהידרדר במיקום בשל פציעות ברכיים שעבר.
בנוסף, הצליחה הקבוצה להחתים את הפאוור פורוורד המבוקש אנטוניו מקדייס לחוזה של שנתיים תמורת 11 מיליון דולר.
הספרס נאלצו להתמודד עם עונה רווית פציעות של שחקניה אך הצליחה לסיים את העונה הסדירה עם יותר מ-50 ניצחונות.
בסיבוב הראשון שחזרה הקבוצה את המפגש מהפלייאוף הקודם עם הדאלאס מאבריקס, אך הפעם הצליחה לצאת כשידה על העליונה עם ניצחון 2–4, למרות הפסד במשחק הראשון.
בסיבוב השני התמודדה הקבוצה מול הפיניקס סאנס, אך הופתעה והודחה בסוויפ 0–4 אף על פי שתוצאות כל המשחקים היו צמודות למדי.
גורם משמעותי נוסף בהצלחת הקבוצה היה הסנטר הברזילאי טיאגו ספליטר, בחירת דראפט קודמת של הספרס, שנשאר מספר עונות בספרד בקבוצת טאו ויטוריה בטרם הצטרף לקבוצה.
ספליטר, שהחמיץ עקב פציעה את אליפות העולם בכדורסל 2010 שהתקיימה בקיץ בטורקיה, שולב בהדרגה לתוך סגל הקבוצה על ידי פופוביץ' והצליח להתאים את משחקו לרמת המשחק היותר פיזית ב-NBA בהשוואה לאירופה.
שחקן משמעותי נוסף שפופוביץ' שילב בהצלחה הוא הקלע גארי ניל, ששיחק מספר עונות באירופה לפני שהצליח לקבל חוזה בספרס והפתיע רבים ביכולת הטובה שהפגין במשחקו.
לאורך כל העונה התמידו הספרס ביכולתם הטובה, ופופוביץ' קצר מחמאות רבות על השינוי הבולט שהקבוצה הפגינה.
הקבוצה, שהתפרסמה בעבר בעיקר אודות להגנתה הטובה ומשחקה המסודר בהתקפה שהתבסס על שחקן הפנים טים דאנקן, החלה לשחק משחק יותר מהיר בהתקפה שהתבסס בעיקר על יכולתו של טוני פארקר לרוץ על המגרש ביעילות.
עם סיום העונה סיימה הספרס במקום הראשון במערב עם מאזן של 21–61, והפתיעה רבים שהספידו את הקבוצה לאחר ההדחה המוקדמת בפלייאוף בעונה הקודמת, ועם העובדה שכוכבי הקבוצה דאנקן וג'ינובילי כבר היו בגיל מתקדם.
בסיבוב הראשון של הפלייאוף התמודדה הקבוצה מול הממפיס גריזליס וכוכבה זאק רנדולף.
רבים ציפו כי ממפיס, שאיבדו במהלך העונה את רודי גיי עקב פציעה, לא יהוו יריב משמעותי עבור הספרס.
הפסד זה בסיבוב הראשון היה הפעם רביעית בלבד בהיסטוריית הליגה שקבוצה במקום הראשון מפסידה לקבוצה במקום השמיני.
לקראת עונת 2011/2012 הספרס לא ערכו שינויים רבים בסגל.
השינוי המשמעותי ביותר היה טרייד במסגרתו נשלח הרכז המחליף יליד אינדיאנפוליס, ג'ורג' היל, לאינדיאנה פייסרס תמורת בחירה מספר 15 של דראפט 2011, קוואי לאונרד.
העונה הסדירה נפתחה באיחור עקב השביתה עליה הכריזו בעלי הקבוצות.
בתום דיונים ממושכים נפתחה העונה בסוף דצמבר וקוצרה ל-66 משחקים בעונה הסדירה.
במהלך השביתה שיחקו מחוץ לארצות הברית טוני פארקר בוילרבאן, דני גרין בליובליאנה ודואן בלייר בסמארה הרוסית.
הקבוצה החתימה את הרכז טי.
פורד כרכז מחליף לטוני פארקר, אולם פורד, שעבר קריירה רוויות פציעות, נפצע פעם נוספת במהלך העונה והודיע על פרישה בגיל 28 בלבד.
הספרס פתחו את העונה כשהם מנצחים בכל משחקיהם הביתיים ומפסידים בכל משחקי החוץ.
מעל כולם התבלט והנהיג טוני פארקר את המכונה המשומנת ובסיומה של העונה הצליחה הקבוצה להשיג את המאזן הטוב במערב בהקדימם את אוקלהומה סיטי ת'אנדר.
בפלייאוף העפילה הקבוצה לגמר המערב, בו הפסידה 2–4 לאוקלהומה סיטי.
את עונת 2012/2013 סיימה הספרס במקום השני במערב, אחרי אוקלהומה עם מאזן 24–58. בסיבוב הראשון הדיחו הספרס את לוס אנג'לס לייקרס בסוויפ 4–0, בחצי גמר המערב גברו הספרס על גולדן סטייט בתוצאה 2–4 ובגמר המערב הדיחו בסוויפ 0–4 את ממפיס גריזליס.
בסדרת הגמר התמודדו הספרס מול מיאמי היט שסיימה את העונה הסדירה במקום הראשון הכללי, אך הגיעה לסדרת הגמר אחרי סדרה צמודה בגמר המזרח מול אינדיאנה פייסרס.
סדרת הגמר הייתה צמודה, כשעד למשחק השביעי לא הצליחה שום קבוצה לחבר שני ניצחונות רצופים.
לספרס הייתה הזדמנות לזכות באליפות כשבמשחק השישי, במצב של 3–2 לזכותה בסדרה, הם הובילו בשלוש נקודות, חמש שניות לסיום, אך מאמנה בחר שלא לבצע עבירה.
ריי אלן קלע שלשה שהשוותה את התוצאה והובילה להארכה שבה הפסידו הספרס.
במשחק השביעי הפסידו הספרס במיאמי, וזו הייתה הפעם הראשונה בהיסטוריה שלהם שהפסידו בסדרת גמר.
בעונת 2013/2014 זכתה סן אנטוניו ספרס בתואר האליפות החמישי שלה, לאחר שניצחה את מיאמי היט 1–4 בסדרת הגמר.
בתואר ב-MVP של סדרת הגמר ב-NBA זכה קוואי לאונרד, שתרם 17.8 נקודות ב-61% מהשדה, 58% בזריקות לשלוש ו-6.4 ריבאונדים בממוצע למשחק.
את עונת 2014/2015 סיימה הספרס במקום השישי במערב עם מאזן של 27–55, והודחה כבר בסיבוב הראשון של הפלייאוף, על ידי קבוצת לוס אנג'לס קליפרס שגברה עליה בסדרה 3–4. לקראת עונת 2015/2016 הצטרף לקבוצה למרכוס אולדרידג' מפורטלנד טרייל בלייזרס.
את עונת 2015/2016 סיימו הספרס במאזן של 67 ניצחונות מול 15 הפסדים בלבד, מאזן שיא למועדון.
באותה עונה השוו את שיאה של בוסטון סלטיקס מעונת 1985\1986 עם מאזן ניצחונות ביתי של 1–40 (ההפסד הביתי היחיד היה לקבוצת גולדן סטייט ווריורס לקראת סיום העונה).
למרות מאזן השיא סיימה הספרס את העונה הסדירה במקום השני במערב לאחר גולדן סטייט ווריורס שסיימה עם מאזן 9–73. בסיבוב הראשון של פלייאוף המערב התמודדו הספרס מול קבוצת ממפיס גריזליס, גברו עליהם 0–4 בסדרה ועלו לחצי גמר המערב מול קבוצת אוקלהומה סיטי ת'אנדר.
בסדרת חצי הגמר הודחו הספרס במפתיע לאחר שהפסידו בתוצאה 2–4. בסיום העונה פרש דאנקן לאחר 19 עונות עם הספרס.
בעונת 2016/2017 סיימו הספרס במקום השני במערב, עם מאזן 61-21. בסיבוב הראשון של הפלייאוף הקבוצה ניצחה 4–2 את ממפיס בקרב בין האחים גאסול.
בחצי הגמר הם ניצחו 4–2 את הרוקטס, ובגמר המערב הקבוצה פגשה את גולדן סטייט.
במשחק הראשון הספרס הובילו ב-25 נקודות וברבע השלישי קוואי לאונרד נפצע בעקבות צעד מעורר מחלוקת של זאזה פאצ'וליה.
גולדן סטייט ניצחו במשחק בתוצאה 113–111, ובהמשך הסדרה התקשו הספרס בלי לאונרד והודחו בסוויפ.
מאז הפכה לסן אנטוניו ספרס ב-1973 צבעי הקבוצה נקבעו לשחור, כסף ולבן.
הלוגו המובהק עם המילה "Spurs" בפונט מיוחד עם הלוגו של הדורבן (המילה "דורבן" באנגלית היא "spur") הפך לסימן ההיכר של הקבוצה במשך שנים רבות.
הלוגו ששילב את הצבעים ורוד, כתום וירוק-כחול היה בשימוש עד 2002 ובתחילת עונת 2002/2003 צורת הכתב שונתה מכיתוב ישר לקשתי.
הספרס תמיד לבשו מדים שחורים במשחקי החוץ ולבן במשחקי הבית מלבד בשנים 1973–1975 בליגת ה-ABA, כאשר המדים הביתיים היו תמיד בצבע כסף.
עד עונת 1988/1989 מדי החוץ הכילו את הכיתוב "San Antonio" בחזית הגופייה בעוד במדים הביתיים הכיתוב אומץ ישירות מלוגו הקבוצה.
בין השנים 1973–1982 הכיתוב במדי החוץ היה שחור עם עיטור כסוף.
החל מעונת 1989/1990 מדי הקבוצה בבית ובחוץ הפכו לזהים כאשר הכיתוב נלקח גם במדי החוץ מהלוגו.
שינוי זעיר שכלל תוספת של עיטור שחור למדי החוץ ולבן למדי הבית מעבר לעיטור הכסוף הקיים החל בעונת 2002/2003.
הספרס משתמשים בנעליים ובגרביים שחורים במשחקי החוץ ולבנים בבית.
לעיתים במהלך העונה הקבוצה, בדומה לקבוצות אחרות ב-NBA, משתמשת במדים עם הכיתוב "Los Spurs" כמחווה לקהילה הלטינית בארצות הברית.
נקודות: 71, דייוויד רובינסון מול לוס אנג'לס קליפרס, 24 באפריל 1994.
ריבאונדים: 32, דניס רודמן מול דאלאס מאבריקס, 22 בינואר 1994.
אסיסטים: 24, ג'ון לוקאס מול דנוור נאגטס, 15 באפריל 1984.
חטיפות: 11, לארי קינון מול קנזס סיטי קינגס, 26 בדצמבר 1976.
חסימות: 12, דייוויד רובינסון מול מינסוטה טימברוולבס, 23 בפברואר 1990.
בזיליקת סן ברנרדו אלה טרמה (באיטלקית: San Bernardo alle Terme) היא בזיליקה המצויה בעיר רומא שבאיטליה.
בנייתה של הכנסייה העגולה הסתיימה בשנת 1598 בתוך אחד המבנים ששימשו "ספירסטריום" - מגרש למשחקי כדור שהיה במעגל החיצוני של מבני מרחצאות דיוקלטיאנוס.
במקור הייתה הכנסייה בבעלות הנזירים הסיסטרסיאנים הצרפתיים.
לאחר המהפכה הצרפתית הועברה הכנסייה לקהילת ברנאר מקלרבו, על שמו קרויה הכנסייה.
המבנה של הבזיליקה דומה לזה של הפנתאון.
הכנסייה מעגלית ומכוסה כיפה שבמרכזה "אוקולוס".
עיטורי הכיפה מזכירים את אלה של בזיליקת מקסנטיוס.
בתוך אולם הכנסייה שמונה פסלים של קדושים מעשה ידי הפסל קמילו מאריאני.
סן ג'ימיניאנו (באיטלקית: San Gimignano) היא עיירה מוקפת חומה מימי הביניים על גבעה בגובה של 334 מטר בנפת סיינה במחוז טוסקנה שבאיטליה.
העיירה ידועה במבנים מימי הביניים השוכנים בה, ובמיוחד במגדלים הנראים למרחוק.
מבני העיר שמורים היטב ומהווים דוגמה לאדריכלות רומנסקית וגותית, בשילוב של בניינים חילוניים וכנסיות.
בארמון קומונלה (מוניציפלי), כנסיית קוליגיאטה וכנסיית סנט-אגוסטינו ניתן למצוא פרסקות מהמאות ה-14 וה-15. המרכז ההיסטורי של סן ג'יאמיניאנו הוא אתר מורשת של אונסק"ו.
עוד ידועה העיירה ביין הלבן המיוצר בה, "ורנאצ'ה די סן ג'ימיניאנו" (Vernaccia di San Gimignano).
במאה השלישית לפנה"ס היה במקום כפר אטרוסקי.
ההיסטוריונים לופי, קופי ופקורי טוענים שבזמן קשר קטילינה במאה הראשונה לפני הספירה ברחו שני אחים פטריקים מוציו וסילביו לעמק אלסה ובנו שתי מצודות: מוקיו וסילביה (היום סן ג'ימיניאנו).
השם סילביה שונה בשנת 450 לספירת הנוצרים לסן ג'ימיניאנו אחרי שהבישוף של מודנה, ג'מיניאנוס גרם לאנשיו של אטילה ההוני לחוס על הטירה.
בעקבות פעולה זו המיוחסת לבישוף, הוקדשה לכבודו כנסייה.
במאות השישית והשביעית התפתח כפר עם חומות סביבה, שנקרא לאחר מכן "הטירה של סן ג'ימיניאנו" או טירת היער בגלל היער הנרחב שסבב אותה.
משנת 929 העיר נשלטה על ידי הבישופים של וולטרה.
בימי הביניים והרנסאנס, הייתה סן ג'ימיניאנו נקודת עצירה לצליינים קתולים בדרכם לרומא והוותיקן, מכיוון שהייתה ממוקמת על דרך ימי הביניים פרנצ'יג'ינה.
הפיתוח של העיר השתפר בזכות הסחר של מוצרים חקלאיים מהגבעות הפורות הסמוכות, בעיקר בזכות הזעפרן ששימש למאכל ולצביעת בדים וגם בזכות יין הורנאצ'ה די סן ג'ימיניאנו שעליו אמרו כי היה מקור השראה לאפיפיורים ולמשוררים.
בשנת 1199, העיר הפכה עצמאית מהבישופים של וולטרה, הקימה פודסטה, ונבנו כנסיות ומבני ציבור.
עם זאת, השלום של העיר הופרע במאתיים השנים הבאות על ידי סכסוך בין סיעות הגואלפים וגיבלינים, ויריבויות משפחתיות בתוך העיר.
הדבר הביא את המשפחות היריבות לבנות מגדלים גבוהים שהראו את עושרם ומעמדם.
לקראת סוף תקופת ימי הביניים היו בעיירה 72 מגדלים שהגבוה מביניהם הגיע לגובה של 70 מטר.
היריבות הוסדרה בהחלטת מועצה ששום מגדל לא יהיה גבוה יותר מזה של בית העירייה, הפאלאצו קומונלה.
בעוד הפטרון הרשמי הוא סן ג'מיניאנו, העיירה מכבדת גם את סנטה פינה (הידועה גם כסנטה סרפינה) שנולדה בסן ג'ימיניאנו בשנת 1238. ה-12 במרץ הוא היום המשויך אליה (תאריך מותה).
ובמקדשה של הקפלה של סנטה פינה בכנסיית הקולגייט אפשר למצוא ציורי קיר שצוירו על ידי גירלנדאיו.
הבית המיוחס לסנטה פינה עדיין עומד בעיר.
העיירה שגשגה עד 1348 עד שנפגעה על ידי המוות השחור שהשפיע על כל אירופה, וכמחצית תושבי העיירה מתו.
לאחר המגפה העיר עברה לשליטתה של פירנצה.
עם המעבר לשלטון פירנצה נבנו בה ארמונות גותים בסגנון פלורנטין, ורבים מהמגדלים הונמכו לגובה של הבתים.
אולם לאחר זמן מה התפתחותה דעכה וסן ג'ימיניאנו נשמרה כמו שהייתה בימי הביניים עד המאה ה-19 כאשר הפכה למרכז תיירותי.
להלן התפתחות האוכלוסייה בעיר מאז שנת 1861:
העיר מוקפת חומה שנבנתה החל בשנת 998 וצורתה כשל מחומש או בקבוק הניצב הפוך.
אורכה של העיר כ-800 מטר ורוחבה המקסימלי 600 מטר, אך בדרך כלל פחות מזה.
בצידה המערבי של העיר ניצבת מצודת "לה רוקה" (La Rocca) המהווה חלק מחומת העיר.
המצודה נבנתה בתקופת השלטון הפיורנטיני והיו בה חמישה מגדלים, אך אלה נהרסו במשך השנים.
הרחוב הראשי "ויה סן מטאו" (Via San Matteo) מוביל משער בשם זה הניצב בצידה הצפון-מערבי של העיר אל כיכר הדואומו.
המשכו של הרחוב דרומה, בשם "ויה סן ג'ובאני" (Via San Giovanni), מוביל לשער העיר הדרומי הנושא את שמו של הרחוב.
רוב רחובות העיר צרים ומיועדים להולכי רגל בלבד.
באיטליה של ימי הביניים, התחרו המשפחות המבוססות בבניית מגדלים גבוהים ששימשו כמו המבצרים כסמל מעמד.
לפי תאוריה אחרת נבנו המגדלים לצורך ממשי שהיה קשור לתעשיית הבדים של העיר.
מחירם של בדים אלה, שנצבעו בצבע צהוב שהופק לפי נוסחה סודית מזעפרן נקבע בהתאם לאורכם.
בשל חוסר המקום ברחובות העיר הצפופים והצורך להגן על הבדים היקרים מלכלוך ומאור השמש בעת ייבושם, הקימו התושבים את המגדלים ששמשו לתליית יריעות הבד בתוכם.
כך או כך, שלא כמו ערים אחרות כמו פירנצה או בולוניה, הצליחה סן ג'ימיניאנו לשמר ארבעה-עשר מ-72 ממגדליה, שהם סמליה של העיר היום.
העיר ידועה גם בארבע הכיכרות הקטנות שבמרכזה:
"פיאצה דלה צ'יסטרנה" (Piazza della Cisterna - "כיכר הבאר") שצורתה כשל משולש נקראת על שם הבאר שבמרכזה ואשר נחפרה ב-1237.
"פיאצה דל דואומו" (Piazza del Duomo - "כיכר הקתדרלה") - סביב כיכר זו ניצבים שבעה ממגדלי העיר כמו גם כנסיית "קולג'אטה די סנטה אסונטה" (Collegiata di Santa Assunta) שבנייתה הושלמה ב-1248, ואשר שימשה בעבר כקתדרלת העיר.
בכיכר ניצב גם ארמון הפודסטה (Palazzo del Podestà - "ארמון המושל") בו פועל כיום מוזיאון לאמנות, וצמוד לו מתנשא מגדל רוניוזה (Torre Rognosa) לגובה של 51 מטר.
המגדל שימש במאה ה-14 כבית המאסר של העיר.
שתי הכיכרות האחרות הן "פיאצה פקורי" (Piazza Pecori) הסמוכה לחזית הדרומית של הכנסייה ובה פסל של הבשורה, ו"פיאצה דלה ארבה" (Piazza delle Erbe - "כיכר התבלינים" או "כיכר עשבי התיבול").
כיום מהווה העיר מרכז תיירותי, ומרכזת סביבה ובתוכה מספר רב של מלונות ומסעדות.
מרכז העיר משמש כמדרחוב קניות המציע יינות, גבינות ומוצרי בשר.
כמו כן כלי קרמיקה ותיקים המיוצרים בחבל טוסקנה.
הר סן ג'ורג'ו (איטלקית Monte San Giorgio) הוא הר בצורת פירמידה מדרום לאגם לוגאנו בקנטון טיצ'ינו שבדרום שווייץ.
ההר מיוער ומתנשא לגובה 1,096 מטר, היינו 825 מטר מעל האגם שגובהו 271 מטר.
להר נודעת חשיבות רבה בשל מאובנים שהתגלו בו, המתוארכים לאמצע תור הטריאס, היינו לפני 245 עד 230 מיליוני שנים.
ההר מוכרז כאזור נוף מוגן בשטח כולל של 22,380 דונם, ומאז שנת 2003 הוא מוכר כאתר מורשת עולמית.
השכבה הגאולוגית של ההר מהטריאס האמצעי שוכנת מעל סלע געשי מתור הפרם ומכוסה במסלע מהטריאס המאוחר ומתור היורה.
שכבה זו עשויה אבן גיר, דולומיט וסלעי משקע שנוצרו בסביבה הימית בשוליו של ים טתיס.
שכבה זו מכילה חמש תצורות נבדלות של מאובנים המנציחים את החיים שהתקיימו במקום עת היה לגונה טרופית שנבדלה חלקית מהים הפתוח על ידי שונית.
בחתך הגאולוגי של ההר מהאגם בצפון לכיוון דרום נראות חמש השכבות שבהן התגלו המאובנים בגווני ירוק וצהוב .
צורות חיים ימיות שגשגו בלגונה שהשתרעה במקום, ועם אלה נמנים זוחלים, דגים, צדפות, אמוניטים, קווצי עור וסרטנאים.
התנאים בקרקעית הים היו יציבים וסיפקו את הדרוש לשימורם של בעלי חיים אלה לאחר מותם ושקיעתם אל הקרקע, ולהפיכתם למאובנים.
בשל כך שהלגונה שכנה בקרבת החוף, כוללים המאובנים בסן ג'ורג'ו מספר צורות חיים יבשתיות כמו חרקים, זוחלים יבשתיים וצמחים.
התוצר הוא מצבור מאובנים עשיר בצורה יוצאת דופן, שנמשך גם אל מדרום לגבול האיטלקי.
המאובנים בהר ובסביבותיו התגלו כבר במחצית המאה ה-19, וחלק מהם נחשפו בעת חציבת פחם במקום.
חפירות למטרות מדעיות נערכו בצד האיטלקי של הגבול כבר בשנת 1863 וב-1924 גם בתחומי שווייץ.
היקף הממצאים בהווה מגיע לכ-10,000 פריטים של 30 מיני זוחלים, 80 מיני דגים, כ-100 מיני חסרי חוליות גדולים ושלושה מיני צמחים.
לאלה נוספים מאובנים של צורות חיים זעירות כמו נבגים, אבקת צמחים ומיקרואורגניזמים ימיים.
הממצאים כוללים שלדים שלמים באורך של עד שישה מטר, ובין אלה שלדים של איכתיוזאורים, נותוזאוראים, פלקדונטים, מאובני טניסטרופאוס (Tanystropheus) וטיצ'ינוזוכוס (Ticinosuchus).
ייחודם של הממצאים בהר ג'ורג'ו הוא גם בכך שבמספר מאובנים השתמרו עוברים ותוכן הבטן של בעלי החיים, בכך שריבוי השכבות חשף ממצאים רבים מתקופות שונות ובאופן המאפשר תיארוך מדויק, ובכך שהמחקר במקום נמשך שנים רבות והניב עד כה חומר ממוין רב.
ביישוב הסמוך מרידה (Meride) הוקם מוזיאון קטן המציג ממצאים מהמקום.
סן דייגו פאדרס היא קבוצת בייסבול אמריקאית מליגת ה-MLB, שבסיסה בעיר סן דייגו, קליפורניה.
זוהי הקבוצה היחידה בארבע הליגות המקצועניות בצפון אמריקה שמקום מושבה בעיר סן דייגו.
הקבוצה נוסדה ב-1969 והצטרפה לליגה יחד עם שלוש קבוצות נוספות.
כינוי הקבוצה, פאדרס (אבות בספרדית), אומץ משמה של קבוצת בייסבול מליגת המשנה שפעלה בעיר ונקראה על שם הכינוי בספרדית למיסיונרים.
לאורך השנים הקבוצה העפילה פעמיים לוורלד סיריס ב-1984 וב-1998 אך לא הצליחה לזכות באליפות ה-MLB.
סן דייגו הוא אחד מהמחוזות הדרומיים ביותר של קליפורניה והמחוז הדרומי ביותר לחופו של האוקיינוס השקט.
בירת המחוז והעיר הגדולה ביותר היא העיר סן דייגו.
המתיישבים הראשונים של מחוז סן דייגו היו ספרדים שהגיעו בשנת 1769 והקימו את מיסיון 'סן דייגו דה אלקלה'.
מחוז סן דייגו הפך לחלק מארצות הברית לאחר חתימת הסכם גואדלופה אידלגו שסיים את מלחמת ארצות הברית–מקסיקו בשנת 1848.
השם סן דייגו הגיע במקור ממגלה הארצות הספרדי סבסטיאן ויזקאינו אשר מיפה את מפרץ סן דייגו בשנת 1602 ואת חופי קליפורניה קרא למפרץ על שם הקדוש דייגו מאלקלה - "סן דייגו.
העיר והמחוז נקראו השוכנים לחופי המפרץ נקראו על שמו של המפרץ.
המחוז הוגדר כמדינה בשנת 1850 והיה גדול משטחו כיום.
שטחו כלל את רוב דרום קליפורניה ומזרח מחוז לוס אנג'לס.
בסוף המאה ה-19 קטן שטח מחוז סן דייגו כאשר הוקמו מחוזות חדשים: מחוז ריברסייד בשנת 1893, מחוז אורנג' ב-1889 ומחוז אימפריאל בשנת 1907.
מחוז סן דייגו משתרע על 11,721 קילומטר רבועים.
בחלקו המערבי של המחוז משתרע חופו של האוקיינוס השקט לאורך 70 ק"מ, הרים גובהים ומושלגים בפסגתם במזרח ומאחוריהם מדבר סונורה.
במרכז המחוז משתרע יער לאומי קליבלנד
ערים ועיירות במחוז סן דייגו
צפיפות האוכלוסין הייתה 259 אנשים לקמ"ר.
סן בַּרְתֵלֵמי (בצרפתית Saint Barthélemy) הוא אי בצפון האנטילים הקטנים שבים הקריבי, קולקטיב מעבר לים של צרפת.
כריסטופר קולומבוס גילה את האי ב-1493, וקרא לו על שם אחיו ברתולומיאו.
ב-1648 השתלטה צרפת על האי.
בין 1651 ל-1656 שלטו בו האבירים ההוספיטלרים, ולאחר מכן ננטש ויושב מחדש על ידי הצרפתים ב-1659, בעיקר בשל מיקומו האסטרטגי.
המתיישבים גידלו כותנה וקנה סוכר תוך התבססות על שעבודם של עבדים מאפריקה.
ב-1784 מסרה אותו צרפת בתמורה לזכויות מסחריות לשוודיה, שמכרה אותו חזרה לצרפת ב-1878. הייתה זו המושבה השוודית היחידה באזור הקריבי.
השוודים השאירו את חותמם בשמותיהם של מקומות שונים באי ובהם הבירה גוסטביה, שנקראה על שם גוסטב השלישי, מלך שוודיה.
ב-2003 החליטו תושבי האי להתנתק מן המושבה גוודלופ.
ההחלטה יצאה לפועל ב-2007 ומאז מהווה האי קולקטיב מעבר לים הכפוף מנהלית ישירות לצרפת, וענייניו המקומיים מתנהלים באמצעות מועצה בת 19 חברים.
את צרפת מייצג באי מושל, הממונה על ידי נשיא צרפת.
התושבים שולחים נציג אחד לסנאט הצרפתי.
שטחו של סן ברתלמי כ-21 קמ"ר.
האי שוכן באזור טרופי, ובהתאם לכך שורר בו מזג אוויר חם לאורך כל השנה, וכמות המשקעים מרובה.
הנוף מורכב מגבעות, והנקודה הגבוהה ביותר היא ברום של 286 מטרים.
אוכלוסיית האי מונה כ-8,450 תושבים, על-פי מפקד אוכלוסין מ-2007. מרבית התושבים הם ממוצא צרפתי ומיעוטם קריאולי - כלומר ממוצא אירופי ואפריקני, או שחורים.
השפה העיקרית היא צרפתית, לצדה מדברים בפטואה (ניב קריאולי) וכן באנגלית, בעיקר בין העוסקים בתיירות.
הכלכלה מבוססת על תיירות, בפרט על תיירות יוקרה.
התיירים נמשכים בעיקר לחופי האי, שבחלקם נותרו בתוליים.
בשנת 2007 הוקצתה לסן ברתלמי סיומת האינטרנט .bl, אך היא נותרה ללא שימוש.
נהר סן גבריאל הוא נהר הזורם לאורך 121 ק"מ בדרום מחוז לוס אנג'לס, במדינת קליפורניה שבארצות הברית.
הנהר זורם מצפון לדרום, מהרי סן גבריאל, דרך עמק סן גבריאל ונשפך בסופו לאוקיינוס השקט.
לקראת סופו מהווה הנהר גבול בין מחוז לוס אנג'לס ומחוז אורנג', כאשר העיר לונג ביץ', במחוז לוס אנג'לס שוכנת בגדה הצפונית והעיר סיל ביץ' במחוז אורנג' בגדה הדרומית.
הנהר קרוי על שמו של "מיסיון המלאך גבריאל", שהוקם בשנת 1771 והיה נקודת התיישבות הראשונה בקליפורניה.
ממנו התפתח מה שכיום הוא המטרופולין לוס אנג'לס.
לפני בואם של המתיישבים הספרדים היה הנהר שופע במים.
כאשר הגיעו המתיישבים הספרדים, הם חפרו תעלות מהנהרות הגדולים על מנת להפרות את הקרקע.
דבר זה גרם לדלול המים בנהרות הגדולים.
מאוחר יותר נבנו גם סכרים שדיללו ואפילו עצרו את זרימת המים בחלקים מסוימים.
כמו נהר לוס אנג'לס, גם נהר סן גבריאל מסמל כיום דוגמה לכישלון סביבתי.
במשך שנים נשפך אליו ביוב מלוס אנג'לס ופרבריה, וכיום יש מגמה לנקות את שני הנהרות הללו.
סן ג'ורג'ו מג'ורה (באיטלקית: San Giorgio Maggiore) הוא אחד מהאיים המצויים בלגונת ונציה.
האי, המהווה חלק מרובע סן מרקו של העיר, נמצא דרומית לרובע, ומזרחית לאי ג'ודקה.
סן ג'ורג'ו מג'ורה היה אחד האיים המיושבים הראשונים בלגונת ונציה.
לאחר ייסודה של העיר כונה האי "איסולה ממיה" על שם משפחת ממו אשר התגוררה בו.
בשנת 829 הוקמה באי כנסייה המוקדשת לגאורגיוס הקדוש, ושם האי שונה ל"סן ג'ורג'ו מג'ורה" (סן ג'ורג' הגדול) על מנת להבדילו מהאי סן ג'ורג' אין אלגה שבמזרח הלגונה.
בשנת 982 נוסד באי מנזר סן ג'ורג'ו על ידי המסדר הבנדיקטיני בעקבות תרומת שטחי האי למסדר על ידי הדוג'ה של ונציה טריבונו ממו.
בשנת 1566 הוקמה באי כנסיית סן ג'ורג'ו מג'ורה בתכנונו של אנדראה פלדיו.
בעקבות נפילתה של הרפובליקה של ונציה נסגר המנזר, ובשנת 1812 הוקם באי נמל ובסיסים צבאיים.
כיום ממוקמים באי הנהלת קרן צ'יני ומרכז אמנות.
סן אנטוניו דה לוס קוברס (בספרדית: San Antonio de los Cobres) היא עיירה בפרובינציית סלטה בצפון-מערב ארגנטינה, בירת דפרטמנטו לוס אנדס.
העיירה שוכנת 164 ק"מ צפונית-מערבית לסלטה, בגובה של כ-3,750 מ' מעל פני הים במישורי הפונה שבהרי האנדים, בסמוך למפגש הנחלים טורו וסן אנטוניו דה לוס קוברס.
מקור שמה של העיירה בנחושת (Cobre) המצויה בסביבתה.
ממצאים ארכאולוגיים בטסטיל, כ-5 ק"מ מסן אנטוניו דה לוס קוברס, מעידים על התיישבות של האטקמניו עד המאה ה-15. ככל הנראה ננטש היישוב, שכלל כ-440 בתים, במהלך פלישת האינקה.
בבוררות בין ארגנטינה, צ'ילה ובוליביה, נקבע ב-1899 כי האזור בו שוכנת סן אנטוניו דה לוס קוברס יהיה בריבונות ארגנטינה, וזו הקימה ב-1900 את הטריטוריה הלאומית לוס אנדס.
בתחילה הייתה העיירה נווארו לבירת הטריטוריה, אך מאחר שהגישה אליה הייתה קשה, במיוחד בעונת השלג, הייתה סן אנטוניו דה לוס קוברס לבירה ב-1902. ב-1943 בוטל מעמד הטריטוריה, והיא חולקה בין פרובינציות חוחוי, סלטה וקטמרקה.
סן אנטוניו דה לוס קוברס הייתה עתה לעיירה בפרובינציית סלטה.
בשנת 2001 התגוררו בסן אנטוניו דה לוס קוברס כ-5,000 תושבים, מרביתם אינדיאנים.
התושבים מתפרנסים בעיקר מכרייה, חקלאות (גידולי קינואה ותפוחי אדמה, וכן לאמות ואלפקות) ותיירות.
בעיירה נמצאת אחת מתחנותיה של רכבת העננים, ומאז 1995 חוגגים בה מדי 1 באוגוסט את "החג הלאומי של הפצ'אמאמה".
סן ג'ורג'ו דיי גרקי (באיטלקית: San Giorgio dei Greci) היא כנסייה ברובע קסטלו, בוונציה שבאיטליה.
מאז התנתקותה של הרפובליקה של ונציה מהאימפריה הביזנטית לא הורשו מאמיני הנצרות היוונית האורתודוקסית לקיים תפילות לפי מנהגם בוונציה.
רק בשנת 1498 הורשתה הקהילה היוונית בעיר להקים את ה"סקולה דה סן ניקולו דיי גרקי" (מעין איגוד מקצועי), ורק בשנת 1539, לאחר משא ומתן ארוך עם נציגי האפיפיור, הורשתה הקהילה להקים בעיר כנסייה.
זמן קצר לאחר מתן ההיתר החלה בניית כנסיית סן ג'ורג'ו דיי גרקי, במימון מס מכס מיוחד שהוטל על כל הסחורות שיובאו אל העיר ממדינות בהן שלטה הדת הנוצרית אורתודוקסית.
עבודות הבנייה בוצעו בפיקוחו של סנטה לומבארדו, והחל משנת 1548 בפיקוחו של ז'אנאנטוניו קיונה.
מגדל הפעמונים של הכנסייה נבנה בשנת 1592.
כיפת הכנסייה מעוטרת בפרסקו המתארת את "הסעודה האחרונה" מעשה ידי ג'ובאני קיפריוס שצויר בין השנים 1589–1593.
בשנת 1619 נבנתה בכנסייה אנדרטה לגבריאלה סווירוס, מעשה ידי באלדאסארה לונגנה.
סן ברנרדינו הוא מחוז בדרום מדינת קליפורניה, ארצות הברית.
מחוז סן ברנדינו הוא המחוז הגדול ביותר בשטחו במדינת קליפורניה בפרט וב-48 המדינות הרציפות של ארצות הברית בכלל.
בירת המחוז והעיר הגדולה ביותר בו היא סן ברנרדינו המונה מעל 200 אלף תושבים.
המחוז גובל במדינות נבדה ואריזונה במזרח.
השם סן ברנדינו ניתן לאזור על ידי כומר ספרדי פרנסיסקו דומטס בשנת 1810 על שמו של הקדוש ברנרדינו מסיינה.
המחוז הוקם ב-1853 כאשר הוחלט לפצלו ממחוז לוס אנג'לס.
חלקים ממנו הועברו למחוז ריברסייד בשנת 1893.
מחוז סן ברנרדינו משתרע על שטח של 52,072 קילומטרים רבועים בדרום מדינת קליפורניה.
מערבית לו נמצאים המחוזות לוס אנג'לס וקרן, דרומית לו מחוז ריברסייד, דרום-מערבית מחוז אורנג' וממזרח זורם נהר הקולורדו שמפריד את מדינת קליפורניה מאריזונה ונבדה, צפונית לו מחוז איניו.
רוב המחוז משתרע על חלקו המערבי של מדבר מוהאבי.
בחלקו הצפוני נמצא רכס הרי סן ברנרדינו.
המחוז כולל בתוכו 2 פארקים לאומיים: הפארק הלאומי עמק המוות והפארק הלאומי עץ יהושע, שני יערות לאומיים היער הלאומי סן ברנרדינו והיער הלאומי אנג'לס, ושמורת טבע אחת "שמורת הטבע מדבר מוהאבי".
הקרבה של מחוז סן ברנרדינו למטרופולין של לוס אנג'לס ועם זאת השקט מחוץ לו גורם לאזור להיות פופולרי בקרב משפחות צעירות ופנסיונרים.
העיר הגדולה ביותר במחוז היא סן ברנרדינו שמשמשת גם כבירת המחוז ונכון למפקד האוכלוסין של בשנת 2006 חיו בעיר עצמה 205,010 תושבים ו4 מיליון במטרופולין שלה (מטרופולין סן ברנרדינו-אונטריו-ריברסייד) המשתרע על פני שני מחוזות: מחוז סן ברנרדינו ומחוז ריברסייד.
המחוז מאוכלס בצפיפות בחלקו הדרומי-מערבי ואף בחלקו מאוכלס ברצף טריטוריאלי בנוי מערבה עד לוס אנג'לס.
לעומת זאת החלק המזרחי והצפוני מאוכלסים בצפיפות קטנה מאוד.
ישנם כבישים מהירים רבים המקשרים את ערי המחוז ללוס אנג'לס, מה שמקצר את זמן הנסיעה משמעותית וזאת אחת הסיבות לגידול האוכלוסייה המהיר במחוז.
משך זמן נסיעה בין העיר סן ברנרדינו ללוס אנג'לס בכביש בשעות לא עמוסות הוא כ-30 דקות.
בגלל העומס הרב על נמל תעופה הבינלאומי לוס אנג'לס הוחלט לבנות נמל תעופה בינלאומי במחוז סן ברנרדינו.
נמל תעופה הבינלאומי סן ברנרדינו הוקם בשנת 2008 בעיר סן ברנרדינו.
שטח הנמל תעופה שימש בעבר כבסיס חיל האוויר האמריקאי, אך ננטש בשנת 1995.
סן ברנרדינו היא עיר גדולה באזור המטרופוליני אינלנד אמפייר בדרום מדינת קליפורניה בארצות הברית.
סן ברנרדינו משמשת גם כעיר המחוז של מחוז סן ברנרדינו.
בעיר 205,010 תושבים על פי הערכה משנת 2006. זוהי העיר ה-18 בגודלה במדינת קליפורניה, ובמקום ה-101 בארצות הברית.
העיר סן ברנרדינו משתרעת על חלק ניכר משטח עמק סן ברנרדינו.
בעמק נמצאו מעיינות מים חמים וקרים.
ההתיישבות הראשונה באזור הייתה על ידי מסיונרים ספרדים (מקסיקו הייתה אז בשלטון ספרד).
על פי המסורת האב פרנססקו דומז הקים מסיון ב-20 במאי 1810 ועל כן נקרא המקום על שם הקדוש הנוצרי שזה יומו, ברנרדינו מסיינה.
מאוחר יותר הם הקימו חווה.
לאחר כיבושה של קליפורניה מידי מקסיקו והצטרפותה לאיחוד, התיישבו באזור מורמונים ורכשו את אזור החווה והקימו מתחם מבוצר ב-1851. מיקומה הנוכחי של העיר זכה להתיישבות רק אחרי 1851 כאשר קליפורניה הצטרפה לאיחוד ארצות הברית.
ב-1854 הוכרזה סן ברננדינו כעיר.
בשנת 1857 נענו רבים מהמורמונים לקריאתו של בריגהם יאנג לשוב ליוטה עקב הסכסוך שנודע כמלחמת יוטה ואחרים נשארו.
סן ברנרדינו הייתה לנקודת מסחר חשובה בדרום קליפורניה.
במחצית השנייה של המאה ה-19 יצא למרחוק שמה של העיר כמרכז מעיינות בעלי תכונות מרפא ורבים הגיעו למלונות העיר כדי לטבול במעיינות.
בשנת 1883 סללה חברת הרכבות של דרום קליפורניה מסילה העוברת בעיר ונמתחת מלוס אנג'לס למזרח ארצות הברית.
בתקופת מלחמת העולם השנייה הוקם במקום בסיס חיל האוויר נורטון.
בשנת 1940 הוקמה בעיר מסעדת מקדונלד'ס הראשונה.
בשנת 1980 הכתה בעיר שרפה שבה הושמדו 284 בתים.
בשנת 1994 נסגר בסיס חיל האוויר נורטון והפך לשדה התעופה הבינלאומי בסן ברנרדינו.
בשנת 2012 הגישה העיר בקשה להגנה מפני פשיטת רגל (על פי סעיף 9 של החוק הפדרלי).
עיר זו גם דורגה בתור העיר המלוכלכת והמזוהמת ביותר בארצות הברית.
ב-2 בדצמבר 2015 התרחש אירוע ירי המוני במרכז כנסים בפאתי העיר.
בעל ואישה מוסלמים, תושבי העיר, התפרצו למסיבה לרגל חג המולד שהתקיימה במקום ופתחו באש מכלי נשק אוטומטיים על החוגגים, תוך השלכת מטעני צינור מאולתרים.
כתוצאה מהירי נהרגו כ-14 בני אדם ורבים נוספים נפצעו.
השניים נמלטו מהזירה ולאחר מרדף קצר נהרגו בחילופי אש עם כוחות משטרה מקומיים.
משרדי ממשלה, ומגזר השירותים הם הגורמים הדומיננטיים בכלכלתה של העיר.
משרות ממשלתיות הן עיקר המשרות בעיר ואף התחום בו הגידול במספר המשרות הוא הגבוה ביותר, קרוב ל-20,000 משרות בשנת 2004. כ-16,000 איש עובדים במסחר קמעונאי וכ-13,200 מועסקים בתחום החינוך.
מיקומה של העיר, סמוך למעברי ההרים קייהון וסן גורגוניו, וסמוך להצטלבות של הכבישים הלאומיים I-10 ו-I-215 והכביש המהיר SR-210 הפכו את העיר למרכז לוגיסטי בעל חשיבות לאומית.
בעיר חצר עיתוקים גדולה לרכבות מכולות של חברת הרכבת BNSF וכן מרכזים לוגיסטיים של חברות משאיות גדולות.
סגירת בסיס חיל האוויר נורטון, בשנת 1994, גרמה לאובדן של כ-10,000 משרות ושכונות שלמות בעיר התרוקנו מתושביהן.
שיעור האבטלה בעיר נסק מעל 12% מיד לאחר סגירת הבסיס והנזקים הכלכליים לעיר כתוצאה מכך ניכרו אף שנים לאחר האירוע.
סן בנדטו דל טרונטו (באיטלקית: San Benedetto del Tronto) היא עיר בנפת אסקולי פיצ'נו שבמחוז מארקה שבאיטליה.
זוהי העיר השנייה בגודלה בנפה, השוכנת על חוף הים האדריאטי ומהווה את אחד מאתרי הנופש הראשיים על החוף האדריאטי, ובה נמל דיג פעיל.
סן בנדטו דל טרונטו ממוקמת על שפך נהר אלבולה (Albula) ושטחה משתרע עד לנהר טרונטו (Tronto) בדרום.
סן בנדטו היה מרטיר וחייל שנולד בקופרה מריטימה (Cupra Marittima) בתקופת שלטונו של קיסר רומא דיוקלטיאנוס.
זמן קצר לאחר מכן, בעקבות צו שהוצא על ידי קונסטנטינוס בשנת 313, כמה מאמינים בנו קפלה על קברו של סן בנדטו.
מאז נערץ סן בנדטו על ידי המקומיים.
מאוחר יותר נבנתה כנסייה קטנה שכללה אפסיס שפנה למזרח והכניסה שלה פנתה למערב, על פי המסורת הנוצרית המוקדמת שהמזרח, כיוון זריחת השמש, מסמל את תחיית המתים של ישו.
היסטוריונים טוענים שממצאים ארכאולוגיים שמקורות רומיים קושרים את סן בנדטו לעיר העתיקה של אלבה פיקנה (Alba Picena) אשר על גדתו הימנית של נהר אלבולה.
התיעוד הראשון על שם היישוב הוא משנת 998. בשנת 1211 העניק אוטו הרביעי, קיסר האימפריה הרומית הקדושה את השטחים המשתרעים בין נהר טרונטו לבין נהר פוטנצה לעיר פרמו.
ב-1245 העניק פרידריך השני, קיסר האימפריה הרומית הקדושה לאסקולי פיצ'נו רצועת חוף בין נהר רגנולה לבין נהר טרונטו כדי לבנות נמל מבוצר.
בשנים הבאות היו עימותים בין אסקולי לבין פרמו.
ב-1478 התחוללה מגפת דבר שהשמידה חלק גדול מאוכלוסיית העיר.
האזור נותר למעשה לא מיושב עד אשר פליטים מרומאניה יישבו מחדש את סן בנדטו שבה קיבלו חוזי חכירה.
החל מהמאה ה-16 ועד למאה ה-19, פלשו העות'מאנים שוב ושוב לעיר, לקחו מלחים בשבי וכפו עליהם לשרת על אניותיהם.
החל משנת 1650 החל מרכז העיר להתפשט מעבר לחומות העיר.
ב-1754 הוקם הפרבר הימי הראשון בעיר, סן אנטוניו דה פאדובה.
ב-1860 שחררו ציידי האלפים את העיר משליטתה של הכנסייה.
הצו המלכותי שהעניק לעיר את ההקדשה של "דל טרונטו" ניתן ב-1896. ב-1936 סופח הכפר פורטו ד'אסקולי לסן בנדטו דל טרונטו.
בין השנים 1943–1944, במהלך מלחמת העולם השנייה, ספגה העיר 144 הפצצות אוויריות ו-6 הפגזות ימיות.
לאחר סיום המלחמה שגשגה כלכלת העיר.
דיג נעשה לציר המרכזי של כלכלת העיר ובשנות השישים והשבעים של המאה ה-20 נעשה נמלה של העיר לאחד מנמלי הדיג הגדולים באיטליה.
לאחר המלחמה נעשתה סן בנדטו ליעד פופולרי לתיירות בחוף הים האדריאטי.
המגדל של העיר (Torrione), ממוקם במקום העתיק והגבוה ביותר של העיר שידוע בשם סן בנדטו אלטה.
גובהו של המגדל 15 מטרים והוא מהווה נקודת תצפית על כל העיר.
חוף התמרים (Riviera delle Palme) הוא חוף שהוכרז לחלק מתוכנית הדגל הכחול בשנת 1998.
סן אנטוניו דה פאלה (בספרדית: San Antonio de Palé) היא בירת פרובינציית אנובון, בגינאה המשוונית.
סן אנטוניו דה פאלה נמצאת בקצה הצפוני של האי אנובון (החופף לפרובינציה), שנמצא במפרץ גינאה.
סן אנטוניו דה פאלה נוסדה על ידי חבורת פורטוגזים שהביאו לאנובון עבדים מיבשת אפריקה במאה ה-16.
לאחר חתימת חוזה סן אילדפונסו ב-1777 וחוזה אל פרדו ב-1778 בין פורטוגל וספרד, האי הועבר לשליטת האחרונה, ביחד עם עוד כמה שטחים של פורטוגל במפרץ גינאה.
הבריטים, שהספרדים התירו להם לעגון באי, הקימו בעיר ב-1801 מבצר קטן.
הספרדים גם השכירו להם שטחים באי ב-1827 כדי להילחם בסחר העבדים.
תושבי האי סוחרים עם אנשי האי סאו טומה הסמוך דרך הדייגים של שני האיים.
את העיר משרת נמל התעופה אנובון, הנמצא בקרבת העיר.
סן דייגו קליפרס היא קבוצת כדורסל מהעיר אושנסייד שבקליפורניה המשחקת בליגת הפיתוח של ה-NBA.
הקבוצה הוקמה בשנת 2017 ומסונפת לקבוצת לוס אנג'לס קליפרס מה-NBA.
באפריל 2017 פורסם כי לוס אנג'לס קליפרס מעוניינת להקים קבוצת בת בליגת הפיתוח לקראת עונת 2017/18 באחת משתי ערים – אונטריו או בייקרספילד.
כשבועיים לאחר מכן, ב-15 במאי, הודיעו הקליפרס על הקמת אגווה קליינטה קליפרס (Agua Caliente Clippers) אשר תפעל באונטריו ותארח את משחקיה באולם סיטיזנס ביזנס בנק ארנה.
כינוי הקבוצה, אגווה קליינטה (בספרדית: "מים חמים"), הוא על שם קבוצת אינדיאנים משבט קאוויה היושבת בפאלם ספרינגס הסמוכה ומפעילה בה אתרי נופש ובתי קזינו.
לקראת עונת הבכורה שלה מינתה הקבוצה את קייסי היל למאמנה הראשי.
הקליפרס סיימו את העונה במקום החמישי במערב עם מאזן 23–27 שלילי, ולא העפילו לפלייאוף.
לאחר שלוש עונות נוספות מחוץ לפלייאוף (על אף עונה עם מאזן 26–24 חיובי ב-2018/19), בעונת 2021/22 סיימו הקליפרס במקום השני במערב והעפילו לפלייאוף לראשונה בתולדותיהם.
בחצי הגמר האזורי הם גברו 112–110 על סאות' ביי לייקרס, אך בגמר המערב הפסידו 114–125 למדורגת ראשונה ריו גראנדה ואלי וייפרס.
בסיום העונה שונה שם הקבוצה מאגווה קליינטה קליפרס לאונטריו קליפרס (Ontario Clippers).
ב-22 בדצמבר 2022 זכתה הקבוצה ב-Showcase Cup, טורניר ההכנה של הליגה, לאחר שגברה 99–97 בגמר על וינדי סיטי בולס.
עם זאת, בעונה הסדירה סיימה הקבוצה עם מאזן חיובי 17–15 אך במקום התשיעי בלבד במערב ולא העפילה לפלייאוף.
סן אנטוניו (בספרדית: San Antonio) הייתה קבוצת כדוריד מהעיר פמפלונה שבספרד, שהתחרתה בליגה הספרדית בכדוריד.
הקבוצה נוסדה בשנת 1955. עד שנת 1989 הקבוצה שיחקה בליגות אזוריות.
בתחילת שנות ה-90 של המאה ה-20 הקבוצה העפילה לליגה העליונה.
תוך מספר שנים היא השתלבה בצמרת הליגה וניצחה בה מספר פעמים.
בדירה הבינלאומית הקבוצה שיחקה מספר פעמים בליגת האלופות בכדוריד וזכתה בשנת 2001. בנוסף לכך, היא זכתה ב"גביע מחזיקות גביע" (המפעל השני בחשיבותו באירופה).
בשנת 2012 הקבוצה איבדה את הספונסור שלה (מפעל צמנט) והנשיא הודיע על כך שהיא עוזבת את הליגה העליונה.
סן ויסנטה (בספרדית: San Vicente) היא עיר שנוסדה רשמית ב-27 בספטמבר 1961 והיא נמצאת בפרובינציית מיסיונס שבארגנטינה.
סן ויסנטה נמצאת במרחק של כ-141 קילומטרים מפוסאדאס, בירת הפרובינציה, ובמרחק של כ-916 קילומטרים מבואנוס איירס, בירת ארגנטינה.
בסן ויסנטה ישנם 26 בתי ספר ו-3 מוסדות להשכלה גבוהה.
בשנת 2002 הוקם בעיר מוזיאון במלאת 28 שנים למותו של חואן פרון.
הוא מציג את תשע שנות שלטונו של פרון כתור הזהב של ארגנטינה המודרנית.
סן דייגו סיילס הייתה קבוצת כדורסל מהעיר סן דייגו, קליפורניה, אשר שיחקה בליגת ה-ABA בין השנים 1972–1975. בשלוש עונותיה הראשונות נקראה "סן דייגו קונקיסטדורס".
לאורך תקופת פעילותה רשמה את מאזן הניצחונות הנמוך ביותר מבין קבוצות הליגה: 101 ניצחונות ו-162 הפסדים (38.4%).
הקבוצה הוקמה והצטרפה לליגת ה-ABA בשנת 1972, ובכך הייתה הקבוצה הראשונה (והיחידה) אשר נוספה לליגה מאז הקמתה בשנת 1967. בעונת הבכורה שלה העפילה סן דייגו לשלב הפלייאוף, על אף שרשמה מאזן שלילי 30–54, והודחה כבר בסיבוב הראשון.
לקראת עונת 1973/1974 פוטר המאמן הראשי קיי.
ג'ונס, ובמקומו מונה וילט צ'מברלין בן ה-37 בתור מאמן-שחקן.
אולם, בשל תביעה מצד קבוצתו הקודמת, לוס אנג'לס לייקרס, נמנע מצ'מברלין לשחק עבור הקונקיסטדורס, והוא שימש רק כמאמן הקבוצה.
סן דייגו סיימה את העונה עם המאזן השביעי בטיבו בליגה (37–47), והודחה פעם נוספת בסיבוב הפלייאוף הראשון.
בקיץ 1975 החליפה הקבוצה את שמה ל"סן דייגו סיילס", ושינתה את סמלה, מדיה וצבעיה; על אף המיתוג מחדש המשיכה הקבוצה לסבול ממיעוט צופים, ובנובמבר 1975, לאחר 11 משחקים בעונת 1975/1976, התפרק המועדון.
לאורך תקופת פעילותה השתתפו שלושה משחקני הקבוצה במשחק האולסטאר של ה-ABA – סטו ג'ונסון, צ'אק ויליאמס וקולדוול ג'ונס.
עונה שם מאמן ניצחונות הפסדים % ניצחונות פלייאוף 1972/1973 סן דייגו קונקיסטדורס קיי.
סן ג'ורג'ו (באיטלקית: San Giorgio) הוא פסל שיש של הפסל דונטלו, שהושלם בין השנים 1415–1417 ומתאר את גאורגיוס הקדוש.
הפסל מוצג במוזיאון הלאומי ברג'לו בפירנצה.
הפסל הוזמן על ידי גילדת יצרני השריון והחרבות של פירנצה עבור גומחה שנחצבה בקיר החיצוני של כנסיית אורסנמיקלה.
זהו אחד מארבעה עשר פסלים שהוזמנו על ידי הגילדות של פירנצה לקישוט הגומחות החיצוניות של הכנסייה.
בשנת 1858 נשבר אף הפסל על ידי אבן שהושלכה לעברו.
הוא הועבר בשנת 1892 למוזיאון הלאומי ברג'לו בפירנצה.
בין השנים 1892–2008 הונח עותק ארד בגומחה המקורית, שהוחלף על ידי עותק שיש ב-23 באפריל 2008.
סן ג'ורג'ו מפוסל כאיש עטור שריון, צעיר, אמיץ, נחוש וחזק.
תנוחתו איננה תנוחת קונטרה פוסטו קלאסית, בה משקל הגוף מונח על רגל אחת.
כאן המשקל מונח על שתי הרגליים אבל הירך השמאלית מוטה קדימה, ומעניקה לפסל מימד של תנועה.
אף על פי שהדמות לבושה לחלוטין, עדיין יש תחושה של גוף שרירי מתחת למעטה השריון.
הפסל מבטא את הבנתו של דונטלו באנטומיה, למשל אפשר לראות את רצועות ועצמות הצוואר.
במקור, ידו הימנית של סן ג'ורג'ו החזיקה כנראה בלהב כלשהו.
סימני קידוח על ראשו מעידים על כך שהוא כנראה חבש קסדה או כתר.
עיניו מסתכלות כלפי מעלה ופניו מעידות על חרדה ורגשות לפני תקיפת הדרקון (על פי סיפור האגדה הנוצרי, סן ג'ורג'ו הרג דרקון מטיל אימה והציל נסיכה מידיו), גבותיו שזורות ומצחו חרוש קמטים.
התבליט "סן ג'ורג'ו משחרר את הנסיכה" מוצג מתחת לכן הפסל.
בתבליט מתוארת הנסיכה (בתנוחת קונטרה פוסטו) הצופה בסן ג'ורג'ו על סוסו הורג את הדרקון.
כמו כן מתוארים מערה משמאל, אכסדרה מימין, ומספר עצים ברקע.
התבליט נוצר בטכניקת סטיאצ'טו, אותה פיתח דונטלו, המשמשת להעצמת האפקט התלת־ממדי: הדמויות, הסוס והדרקון מתוארות בתבליט גבוה, בעוד שהמערה, האכסדרה והעצים בתבליט נמוך.
משני צידי התבליט מתוארים מגינים עם סמלי גילדת יצרני השריון והחרבות של פירנצה, מזמינת היצירה.
האי סן ג'וליו (באיטלקית: Isola di San Giulio) הוא אי קטן באגם אורטה.
מבחינה מנהלית האי השייך לעיירה אורטה סן ג'וליו.
האי נמצא במחוז פיימונטה, בנפת נוברה.
על האי חיים 85 תושבים קבועים בלבד, מתוכם 81 הן נשים.
לפי האגדה, סן ג'וליו היה מאוכלס במפלצות טורפות ובנחשים מסוכנים.
במאה ה-4 לספירה הגיע לאזור ג'וליו הקדוש מנוברה (Julius of Novara) והצליח לגרש את כל היצורים המסוכנים, ולהציל את האי והאזור מהסכנות.
לכן, האי וגם עיירה על גדת האגם, שכ-400 מטרים של מים מפרידים ביניהם נקראו על שמו של ג'וליו המציל, שמאוחר יותר זכה גם בתואר סן.
האי נמצא בחלק המזרחי של צפון איטליה, בתוך אגם אורטה.
הוא ממוקם כ־400 מטרים מערבית לעיירה אורטה סן ג'וליו (Orta San Giulio), אליו הוא מסונף מנהלתית.
האי מרוחק כ-800 מטרים מן הגדה המערבית של האגם, מן היישוב פלסנה (Plesna).
האגם עצמו מצוי כעשרה קילומטרים בממוצע, מהחוף הדרום מערבי של אגם מאג'ורה.
גובה האי מעל פני הים כ־296 מטרים.
תקופות הקיץ על האי חמות והחורפים קרים ומושלגים.
החודש החם ביותר בשנה הוא אוגוסט, במהלכו הטמפרטורה הממוצעת במהלך שעות היום עומדת על 27 מעלות צלזיוס, ובלילות ממוצע מידות החום הוא 18 מעלות.